Pirmsskola 6 gadi

Tēma: Draugi

2. nodarbība - Jaunu draugu iegūšana

**Nodarbības atsegums**

**Plānotie bērnam sasniedzamie rezultāti**

***Bērnam veidojas priekšstats par to,***

* kādus paņēmienus lietot, lai iegūtu jaunus draugus;
* kā cilvēki izvēlas draugus un sadraudzējas.

***Bērnam sāk veidoties morālais ieradums***

* rūpēties par izveidoto draudzību un līdzcilvēkiem.

**Nodarbībā aplūkotās vērtības un tikumi**

|  |  |  |
| --- | --- | --- |
|  | **No Pirmsskolas izglītības vadlīnijām** | **Papildus no programmas “e-TAP”** |
| **Vērtības** | Cilvēka cieņa, kultūra | Mīlestība, saskaņa |
| **Tikumi** | Laipnība, tolerance, gudrība, drosme | Draudzīgums, atvērtība jaunajam, pašiedziļināšanās |

**Atslēgvārdi:** draugi, vientuļš/viens.

**Atslēgas jautājumi:**

1. Kāpēc mums vajadzīgi draugi?
2. Kā iegūt jaunus draugus?
3. Kādi tikumi tev var būt vajadzīgi?
4. Kādus jautājumus tu vari izmantot, lai uzsāktu sarunu ar nepazīstamu cilvēku?

Bērna un skolotāja darbības plānotā rezultāta sasniegšanai

Ierosme. Kāpēc vajadzīgi draugi?

Ir svarīgi, lai katram cilvēkam būtu draugi. Uzdodiet uzvedinošus jautājumus bērniem.

* Kāpēc mums vajadzīgi draugi?
* Ko draugi dara?
* Kā draugi liek mums justies?
* Kā cilvēks justos, ja viņam nebūtu neviena drauga?

1. aktivitāte. Draugu iegūšana

Vai atceries, kā iepazinies ar saviem draugiem? Kas notika? Kā mēs iegūstam jaunus draugus?

Izspēlējiet 2 īsas situācijas (vienu kā labo piemēru, otru kā slikto) ar kādu no bērniem! Piemēram:

1. Pieejiet pie bērna, uzsmaidiet, sasveicinieties un piedāvājiet ar kaut ko padalīties vai aiciniet iet spēlēties!
2. Pieejiet pie bērna ar neapmierinātu sejas izteiksmi, mazliet uzgrūdieties virsū vai tēlojiet, ka cenšaties kaut ko atņemt!

Pēc tam ar bērniem pārrunājat šīs situācijas. Noskaidrojiet, kādi ir viņu ieteikumi, kā iegūt draugus!

* Kādi tikumi, tavuprāt, nepieciešami, lai iegūtu jaunus draugus?
* Vai tev ir vēl kādas idejas, kā tu varētu sadraudzēties?

2. aktivitāte. Jautājumu uzdošana

Kādus jautājumus mēs varētu uzdot, lai sadraudzētos, ja satiekam jaunu bērnu vai redzam, ka kāds stāv viens pats? Jūs varat izveidot komiksu, parādot, kā iegūt jaunus draugus, vai izmēģināt lomu spēles. Kāpēc tev nepieciešama drosme, lai iegūtu jaunus draugus? Kas var palīdzēt mums būt drosmīgiem?

Kopīgā noslēguma apspriede: 5 pirkstu refleksija

Uzzīmējiet uz tāfeles plaukstas kontūru uz uzdodiet bērniem šos jautājumus:

* Īkšķis: Ko tu šajā nodarbībā iemācījies?
* Rādītājpirksts: Kādus tikumus tu šodien izmantoji?
* Vidējais pirksts: Kas tev šodien šķita grūti?
* Zeltnesis: Kas tev šodien palīdzēja?
* Mazais pirkstiņš: Ko no šodien apgūtā tu noteikti paturēsi prātā?